*****

ΚΑΝΟΝΙΣΜΟΣ (ΕΟΚ) αριθ. 1340/82 ΤΗΣ ΕΠΙΤΡΟΠΗΣ

της 28ης Μαΐου 1982

περί αποκαταστάσεως της εφαρμογής τελωνειακών δασμών για τα νήματα εκ λίνου ή ραμί κατηγορίας 115 (κώδικας 1150), καταγωγής Βραζιλίας, δικαιούχα των προβλεπομένων στον κανονισμό (ΕΟΚ) αριθ. 3602/81 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 3602/81 του Συμβουλίου της 7ης Δεκεμβρίου 1981 περί εφαρμογής των γενικευμένων δασμολογικών προτιμήσεων, για το έτος 1982, για τα υφαντουργικά προϊόντα καταγωγής υπό ανάπτυξη χωρών (1), και ιδίως το άρθρο 4,

Εκτιμώντας:

ότι, δυνάμει του άρθρου 2 παράγραφοι 1 και 2 του εν λόγω κανονισμού, χορηγείται αναστολή των τελωνειακών δασμών για κάθε κατηγορία προϊόντων που αναφέρονται στο παράρτημα Δ, μέσα στα όρια κοινοτικής οροφής ίσης με 56,1 % του συνόλου των εισαγωγών των εν λόγω προϊόντων στην Κοινότητα από όλους τους δικαιούχους κατά το 1977· ότι, εντούτοις, σε καμιά περίπτωση, η οροφή που προκύπτει από τον υπολογισμό αυτό δεν δύναται εν γένει να υπερβαίνει το 127,5 % του ανοιχθέντος κατά το 1978 προτιμησιακού όγκου· ότι, στα πλαίσια της οροφής αυτής, οι συμψηφισμοί των προϊόντων καταγωγής χωρών και εδαφών που αναφέρονται στο παράρτημα ΣΤ περιορίζονται σε ανώτατο κοινοτικό ποσό το οποίο αντιπροσωπεύει το 50 % της οροφής αυτής· ότι, σύμφωνα με τους όρους του άρθρου 3 παράγραφος 2 και του άρθρου 9 του παραπάνω κανονισμού, η εφαρμογή εισαγωγικών δασμών για τα προϊόντα αυτά, καταγωγής των εν λόγω χωρών και εδαφών, και εξαιρουμένων αυτών που αναφέρονται στο παράρτημα Ζ, αποκαθίσταται οποτεδήποτε, μόλις επιτευχθεί το προαναφερθέν ποσό σε κοινοτικό επίπεδο·

ότι, για τα νήματα εκ λίνου ή ραμί, κατηγορίας 115, και σύμφωνα με τους πραγματοποιηθέντες επί της ανωτέρω βάσεως υπολογισμούς, η οροφή διαμορφώνεται σε ύψος 311,10 τόνων καί, ως εκ τούτου, το ανώτατο ύψος διαμορφώνεται σε ύψος 155,55 τόνων · ότι, κατά την ημερομηνία της 19ης Μαΐου 1982, οι εισαγωγές στην Κοινότητα των νημάτων εκ λίνου ή ραμί, κατηγορίας 115, καταγωγής Βραζιλίας, δικαιούχων των δασμολογικών προτιμήσεων, ανέρχονται δια συμψηφισμού στο ύψος του εν λόγω ανώτατου ποσού· ότι κρίνεται, ως εκ τούτου, σκόπιμο, λαμβανομένου υπόψη του - από τις διατάξεις του παραπάνω κανονισμού (ΕΟΚ) αριθ. 3602/81, ο οποίος προβλέπει την τήρηση ανώτατου ποσού - επιδιωκόμενου σκοπού, να αποκαθίστανται οι τελωνειακοί δασμοί για τα εν λόγω προϊόντα έναντι της Βραζιλίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την 1η Ιουνίου 1982, η ανασταλείσα δυνάμει του κανονισμού (ΕΟΚ) αριθ. 3602/81 του Συμβουλίου εφαρμογή τελωνειακών δασμών, αποκαθίσταται κατά την εισαγωγή στην Κοινότητα των παρακάτω προϊόντων, καταγωγής Βραζιλίας:

1.2.3.4.5 // // // // // // Κώδικας

// Κατηγορία

// Κλάση

του Κοινού

Δασμολογίου

// Κώδικας

ΝΙΜΕΧΕ

(1982)

// Περιγραφή εμπορευμάτων

// // // // // // // (1) // (2)

// (3)

// (4)

// // // // // // 1150 // 115 // 54.03 // 54.03-10, 31, 35, 37, 39, 50, 61, 69 // Νήματα εκ λίνου ή ραμί, μη συσκευασμένα δια την λιανικήν πώλησιν // // // // //

Άρθρο 2

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 28 Μαΐου 1982.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 365 της 21. 12. 1981, σ. 90.